ddrg/super_eurlex huggingface dataset:
KOMISSION ASETUS (EY) N:o 1103/95, annettu 16 päivänä toukokuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta neljännen kerran



Virallinen lehti nro L 110 , 17/05/1995 s. 0013 - 0013



KOMISSION ASETUS (EY) N:o 1103/95, annettu 16 päivänä toukokuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta neljännen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 20 artiklan, sekä katsoo, että koska tietyillä Saksan tuotantoalueilla on esiintynyt klassista sikaruttoa, komission asetuksessa (EY) N:o 3146/94 (3), sellaisena kuin se on viimeksi muutettuna asetuksella (EY) N:o 546/95 (4), vahvistetaan kyseistä jäsenvaltiota koskevia sianliha-alan poikkeuksellisia markkinatukitoimenpiteitä, eläinten toimituksen yhteydessä myönnettävä tuki olisi mukautettava markkinoiden nykyiseen tilanteeseen ottaen huomioon markkinahintojen lasku; tätä mukautusta olisi sovellettava välittömästi, jotta vältetään perusteettomat taloudelliset edut kyseisille tuottajille, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3146/94 seuraavasti: 1. Korvataan 1 kohdassa määrät 147 ecua ja 125 ecua määrillä 140 ecua ja 119 ecua. 2. Korvataan 3 kohdassa määrät 54 ecua, 46 ecua, 43 ecua ja 37 ecua määrillä 50 ecua, 43 ecua, 40 ecua ja 34 ecua. 3. Korvataan 4 kohdassa määrä 118 ecua määrällä 112 ecua. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 332, 22.12.1994, s. 23 (4) EYVL N:o L 55, 11.3.1995, s. 29
KOMISSION ASETUS (EY) N:o 1212/95, annettu 30 päivänä toukokuuta 1995, vuoden 1995 jälkimmäisellä kalenterivuosipuoliskolla sovellettavista jalostetuista tuotteista tai samassa tilassa olevista tavaroista syntyvän tullivelan hyvityskorkokannoista (sisäisen jalostuksen vapautusjärjestelmä, suspensiojärjestelmä ja väliaikainen maahantuonti)



Virallinen lehti nro L 120 , 31/05/1995 s. 0005 - 0005



KOMISSION ASETUS (EY) N:o 1212/95, annettu 30 päivänä toukokuuta 1995, vuoden 1995 jälkimmäisellä kalenterivuosipuoliskolla sovellettavista jalostetuista tuotteista tai samassa tilassa olevista tavaroista syntyvän tullivelan hyvityskorkokannoista (sisäisen jalostuksen vapautusjärjestelmä, suspensiojärjestelmä ja väliaikainen maahantuonti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöistä 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 3254/94 (3), ja erityisesti sen 589 artiklan 4 kohdan a alakohdan ja 709 artiklan, sekä katsoo, että asetuksen (ETY) N:o 2454/93 589 artiklan 4 kohdan a alakohdassa säädetään, että komissio vahvistaa jalostetuista tuotteista tai samassa tilassa olevista tavaroista syntyvään tullivelkaan sovellettavat hyvityskorkokannat korvatakseen epäoikeutetun taloudellisen edun, joka on aiheutunut päivän, jona tullivelka syntyy, kun tavaraa ei ole viety yhteisön tullialueelta, siirtämisestä myöhemmäksi; hyvityskorkokannat vuoden 1995 jälkimmäiselle kalenterivuosipuoliskolle vahvistetaan mainitun asetuksen säännösten mukaan, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 589 artiklan 4 kohdan a alakohdassa ja 709 artiklan 3 kohdan a alakohdassa tarkoitetut vuosittaiset hyvityskorkokannat, joita sovelletaan 1 päivästä heinäkuuta 31 päivään joulukuuta 1995, vahvistetaan seuraavasti: >TAULUKON PAIKKA> 2 artikla Tämä asetus tulee voimaan 1 päivänä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä toukokuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 346, 31.12.1994, s. 1
KOMISSION ASETUS (EY) N:o 1304/95, annettu 7 päivänä kesäkuuta 1995, Tanskan lipun alla purjehtivien alusten makrillin kalastuksen lopettamisesta



Virallinen lehti nro L 126 , 09/06/1995 s. 0010 - 0010



KOMISSION ASETUS (EY) N:o 1304/95, annettu 7 päivänä kesäkuuta 1995, Tanskan lipun alla purjehtivien alusten makrillin kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan, sekä katsoo, että yhteisön pyyntikiintiöiden jakamisesta jäsenvaltioiden kesken Färsaarten vesialueilla kalastavien alusten osalta vuodeksi 1995 20 päivänä joulukuuta 1994 annetussa neuvoston asetuksessa (EY) N:o 3365/94 (2), sellaisena kuin se on muutettuna asetuksella (EY) N:o 751/95 (3), säädetään makrillikiintiöistä vuodeksi 1995, kiintiöiden alaisten kalakantojen saaliiden määrällisistä rajoituksista annettujen säädösten noudattamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen annetun kiintiönsä, ja komission tietoon saatettujen tietojen mukaan Tanskan lipun alla purjehtivien tai Tanskassa rekisteröityjen alusten makrillisaaliit Färsaarten vesillä ovat täyttäneet vuoden 1995 kiintiön; Tanska on kieltänyt tämän kalakannan kalastuksen 23 päivästä maaliskuuta 1995; tämän vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Tanskan lipun alla purjehtivien tai Tanskassa rekisteröityjen alusten makrillisaaliiden Färsaarten vesillä katsotaan täyttäneen Tanskalle vuodeksi 1995 osoitetun kiintiön. Kielletään Tanskan lipun alla purjehtivilta tai Tanskassa rekisteröidyiltä aluksilta makrillin kalastus Färsaarten vesillä ja edellä mainittujen alusten tämän asetuksen voimaantulopäivän jälkeen pyytämän makrillikannan säilyttäminen aluksella, jälleenlaivaus ja purkaus. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 23 päivästä maaliskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 1995. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 363, 31.12.1994, s. 58 (3) EYVL N:o L 74, 1.4.1995, s. 25
Komission asetus (EY) N:o 1406/95, annettu 22 päivänä kesäkuuta 1995, Kefalotyri- ja Kasseri-juustojen yksityisen varastoinnin tuen myöntämistä koskevista yksityiskohtaisista säännöistä annetun asetuksen (EY) N:o 906/95 oikaisemisesta



Virallinen lehti nro L 140 , 23/06/1995 s. 0008 - 0008



KOMISSION ASETUS (EY) N:o 1406/95, annettu 22 päivänä kesäkuuta 1995, Kefalotyri- ja Kasseri-juustojen yksityisen varastoinnin tuen myöntämistä koskevista yksityiskohtaisista säännöistä annetun asetuksen (EY) N:o 906/95 oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 9 artiklan 3 kohdan ja 28 artiklan, sekä katsoo, että komission asetuksen (EY) N:o 906/95 (3) 4 artiklan 1 kohdassa vahvistetaan tuen määrä Kefalotyri- ja Kasseri-juustojen yksityiselle varastoinnille; rahoituskustannuksiin liittyvän tuen osalta maidon ja maitotuotteiden hallintokomitean käsiteltäväksi 30 päivänä maaliskuuta 1995 annetussa asetuksen tekstissä mainitaan määrä 1,14 ecua; valmisteltaessa tekstejä julkaistaviksi kaikkiin kielitoisintoihin pääsi virhe, jonka vuoksi Euroopan yhteisöjen virallisessa lehdessä julkaistussa asetuksessa mainittu määrä on 1,41 ecua; tämä virhe on syytä oikaista; ottaen huomioon, että asetus koskee ainoastaan kreikkalaisia toimijoita ja että kreikkalaisten viranomaisten näille toimijoille antamissa tiedoissa on viitattu rahoituskustannusten oikeaan määrään, tämä oikaisu voidaan tehdä takautuvasti; lisäksi on syytä oikaista mainitun artiklan 2 kohta kreikkalaisessa toisinnossa, ON ANTANUT TÄMÄN ASETUKSEN: 1 artikla Oikaistaan asetuksen (EY) N:o 906/95 4 artikla seuraavasti: 1. korvataan 1 kohdan c alakohdassa määrä "1,41 ecua" määrällä "1,14 ecua"; 2. korvataan 2 kohta seuraavasti: (koskee ainoastaan kreikankielistä toisintoa). 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 15 päivästä toukokuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 349, 31.12.1994, s. 105 (3) EYVL N:o L 93, 26.4.1995, s. 11
Neuvoston asetus (EY) N:o 1894/95, annettu 29 päivänä kesäkuuta 1995, Euroopan talousyhteisön ja Norsunluurannikon tasavallan välillä Norsunluurannikon rannikon edustalla harjoitettavasta kalastuksesta tehdyssä sopimuksessa määrätyistä kalastusmahdollisuuksista ja taloudellisesta korvauksesta 1 päivän heinäkuuta 1994 ja 30 päivän kesäkuuta 1997 väliseksi ajaksi tehdyn pöytäkirjan vahvistamisesta



Virallinen lehti nro L 180 , 31/07/1995 s. 0014 - 0014



NEUVOSTON ASETUS (EY) N:o 1894/95, annettu 29 päivänä kesäkuuta 1995, Euroopan talousyhteisön ja Norsunluurannikon tasavallan välillä Norsunluurannikon rannikon edustalla harjoitettavasta kalastuksesta tehdyssä sopimuksessa määrätyistä kalastusmahdollisuuksista ja taloudellisesta korvauksesta 1 päivän heinäkuuta 1994 ja 30 päivän kesäkuuta 1997 väliseksi ajaksi tehdyn pöytäkirjan vahvistamisesta EUROOPAN UNIONIN NEUVOSTO, JOKA ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Euroopan talousyhteisön ja Norsunluurannikon tasavallan välisen Norsunluurannikon rannikon edustalla harjoitettavasta kalastuksesta tehdyn sopimuksen (2) mukaisesti sopimuspuolet ovat neuvotelleet sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä, näiden neuvottelujen tuloksena parafoitiin 29 päivänä kesäkuuta 1994 uusi pöytäkirja, jolla vahvistettiin sopimuksessa määrätyt kalastusmahdollisuudet ja taloudellinen korvaus 1 päivästä heinäkuuta 1994 30 päivään kesäkuuta 1997, ja yhteisön edun mukaista on hyväksyä mainittu pöytäkirja, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 1994 ja 30 päivän kesäkuuta 1997 väliseksi ajaksi tehty pöytäkirja. Pöytäkirjan teksti on tämän asetuksen liitteenä. 2 artikla Neuvoston puheenjohtajalla on oikeus nimetä ne henkilöt, joilla on valtuudet allekirjoittaa pöytäkirja yhteisöä sitovasti. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 109, 1.5.1995, s. 279 (2) EYVL N:o L 379, 31.12.1990, s. 3
Neuvoston asetus (EY) N:o 1555/95, annettu 29 päivänä kesäkuuta 1995, tiettyihin teollisuustuotteisiin (kemianteollisuus ja siihen liittyvät alat) sovellettavien yhteisen tullitariffin autonomisten tullien väliaikaisesta suspendoimisesta



Virallinen lehti nro L 149 , 01/07/1995 s. 0001 - 0028



NEUVOSTON ASETUS (EY) N:o 1555/95, annettu 29 päivänä kesäkuuta 1995, tiettyihin teollisuustuotteisiin (kemianteollisuus ja siihen liittyvät alat) sovellettavien yhteisen tullitariffin autonomisten tullien väliaikaisesta suspendoimisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että tässä asetuksessa tarkoitettujen tuotteiden tuotanto yhteisössä on tällä hetkellä riittämätön tai sitä ei ole ollenkaan, ja tuottajat eivät voi tämän vuoksi tyydyttää tuotteita käyttävän yhteisön teollisuuden tarpeita, on yhteisön edun mukaista suspendoida ainoastaan osittain yhteisen tullitariffin autonomiset tullit tietyissä tapauksissa, erityisesti siksi, että yhteisössä on omaa tuotantoa, ja suspendoida kokonaan muissa tapauksissa, yhteisön tehtävänä on päättää kyseisten autonomisten tullien suspendoimisesta, ja ottaen huomioon vaikeudet arvioida tarkasti asiaa koskevien alojen taloudellisen tilanteen kehitystä lähitulevaisuudessa, kyseiset suspensiotoimenpiteet olisi toteutettava ainoastaan väliaikaisina vahvistaen niiden voimassaoloaika yhteisön tuotannon edun mukaisesti, ON ANTANUT TÄMÄN ASETUKSEN: 1 artikla Liitteenä olevissa taulukoissa lueteltuja tuotteita koskevat yhteisen tullitariffin autonomiset tullit suspendoidaan niiden kunkin osalta esitetylle tasolle. Kyseiset suspensiot ovat voimassa: - 1 päivästä heinäkuuta 31 päivään joulukuuta 1995 taulukossa I esitettyjen tuotteiden osalta, - 1 päivästä heinäkuuta 1995 30 päivään kesäkuuta 1996 taulukossa II esitettyjen tuotteiden osalta. 2 artikla Tämä asetus tulee voimaan 1 päivänä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja LIITE >TAULUKON PAIKKA> >TAULUKON PAIKKA>
Neuvoston asetus (EY) N:o 1528/95, annettu 29 päivänä kesäkuuta 1995, vilja-alan yhteisestä markkinajärjestelystä annetun asetuksen (ETY) N:o 1766/92 muuttamisesta



Virallinen lehti nro L 148 , 30/06/1995 s. 0003 - 0003



NEUVOSTON ASETUS (EY) N:o 1528/95, annettu 29 päivänä kesäkuuta 1995, vilja-alan yhteisestä markkinajärjestelystä annetun asetuksen (ETY) N:o 1766/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että tavoitehinnalla ei ole enää merkitystä, koska Uruguayn kierroksen monenvälisissä kauppaneuvotteluissa otettin käyttöön muuttuvan maksun korvaava kiinteä tuontitulli; sen vuoksi tavoitehinta olisi poistettava, ja olisi muutettava vilja-alan yhteisestä markkinajärjestelystä 30 päivänä kesäkuuta 1992 annettu neuvoston asetus (ETY) N:o 1766/92 (4), ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 1766/92 3 artiklan 1 kohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 1995/1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 99, 21.4.1995, s. 1 (2) EYVL N:o C 151, 19.6.1995 (3) EYVL N:o C 155, 21.6.1995, s. 21 (4) EYVL N:o L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 3290/94, (EYVL N:o L 349, 31.12.1994, s. 105)
KOMISSION ASETUS (EY) N:o 1585/95, annettu 30 päivänä kesäkuuta 1995, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta



Virallinen lehti nro L 150 , 01/07/1995 s. 0083 - 0083



KOMISSION ASETUS (EY) N:o 1585/95, annettu 30 päivänä kesäkuuta 1995, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1538/95 (2), ja erityisesti sen 10 artiklan 3 kohdan, sekä katsoo, että komission asetuksen (ETY) N:o 1725/79 (3), sellaisena kuin se on viimeksi muutettuna asetuksella (EY) N:o 3337/94 (4), 4 artiklan 1 kohdan mukaisesti rehuseoksiksi jalostetulle rasvattomalle maitojauheelle myönnettävän tuen edellytyksenä on vähintään 50 jauhekilogramman lisääminen 100 kilogramman lopputuotetta; mainitun artiklan 1 a kohdassa säädetään kuitenkin, että 1 päivän helmikuuta 1993 ja 30 päivän kesäkuuta 1995 välisenä aikana kyseinen vähimmäismäärä vahvistetaan 35 kilogrammaksi; rasvattoman maitojauheen markkinatilanteen kehittymisen vuoksi on perusteltua pitää tämä poikkeus voimassa 31 päivään joulukuuta 1995 asti, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1725/79 4 artiklan 1 a kohdassa ilmaus "1 päivän helmikuuta 1993 ja 30 päivän kesäkuuta 1995 välisenä aikana" ilmauksella "1 päivän helmikuuta 1993 ja 31 päivän joulukuuta 1995 välisenä aikana". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 148, 30.6.1995 (3) EYVL N:o L 199, 7.8.1979, s. 1 (4) EYVL N:o L 350, 31.12.1994, s. 66
Neuvoston asetus (EY) N:o 1673/95, annettu 7 päivänä heinäkuuta 1995, Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämisestä annetun neuvoston asetuksen (EY) N:o 2472/94 muuttamisesta



Virallinen lehti nro L 160 , 11/07/1995 s. 0001 - 0001



NEUVOSTON ASETUS (EY) N:o 1673/95, annettu 7 päivänä heinäkuuta 1995, Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämisestä annetun neuvoston asetuksen (EY) N:o 2472/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 228 a artiklan, ottaa huomioon Euroopan unionista tehdyn sopimuksen J.2 artiklan perusteella neuvoston määrittelemän Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämisen jatkamista koskevan Yhdistyneiden kansakuntien turvallisuusneuvoston 1003 (1995) hyväksymään päätöslauselmaan perustuvan 7 päivänä heinäkuuta 1995 hyväksytyn yhteisen kannan(1), ottaa huomioon komission ehdotuksen, sekä katsoo, että Yhdistyneiden kansakuntien turvallisuusneuvosto on päättänyt keskeyttää turvallisuusneuvoston päätöslauselman 943 (1994) 1 artiklassa tarkoitetut rajoitukset ja muut toimenpiteet 18 päivään syyskuuta 1995 saakka, ja tämän vuoksi yhteisön olisi tässä tilanteessa mukautettava olemassa oleva sääntelynsä ja etenkin asetus (EY) N:o 2472/94(2) ON ANTANUT TÄMÄN ASETUKSEN: 1 artikla Korvataan neuvoston asetuksen (EY) N:o 2472/94 7 artiklan toinen alakohta seuraavasti: "Sitä sovelletaan 18 päivään syyskuuta 1995 saakka.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 6 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä heinäkuuta 1995. Neuvoston puolesta P. SOLBES MIRA Puheenjohtaja (1) Ks. tämän virallisen lehden sivu 2 (2) EYVL N:o L 266, 15.10.1994, s. 8
KOMISSION ASETUS (EY) N:o 1701/95, annettu 11 päivänä heinäkuuta 1995, Ranskan lipun alla purjehtivien alusten merikrotin kalastuksen lopettamisesta



Virallinen lehti nro L 162 , 13/07/1995 s. 0011 - 0011



KOMISSION ASETUS (EY) N:o 1701/95, annettu 11 päivänä heinäkuuta 1995, Ranskan lipun alla purjehtivien alusten merikrotin kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), ja erityisesti sen 21 artiklan 3 kohdan, sekä katsoo, että tiettyjen kalakantojen ja kalakantaryhmien vuodeksi 1995 sallituista kokonaissaaliista ja tietyistä edellytyksistä, joilla niitä saa kalastaa, 20 päivänä joulukuuta 1994 annetussa neuvoston asetuksessa (EY) N:o 3362/94 (2), sellaisena kuin se on muutettuna asetuksella (EY) N:o 746/95 (3), säädetään merikrottikiintiöistä vuodeksi 1995, kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön, ja komissiolle toimitettujen tietojen mukaan Ranskan lipun alla purjehtivien tai Ranskassa rekisteröityjen alusten merikrottisaaliit ICES-alueiden VIII c, IX ja X sekä CECAF-alueen 34.1.1 (EY-alue) vesillä ovat täyttäneet niille vuodeksi 1995 annetun kiintiön; Ranska on kieltänyt tämän kalakannan kalastuksen 7 päivästä kesäkuuta 1995; tämän vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Ranskan lipun alla purjehtivien tai Ranskassa rekisteröityjen alusten merikrottisaaliiden ICES-alueiden VIII c, IX ja X sekä CECAF-alueen 34.1.1 (EY-alue) vesillä katsotaan täyttäneen Ranskalle vuodeksi 1995 osoitetun kiintiön. Kielletään Ranskan lipun alla purjehtivilta tai Ranskassa rekisteröidyiltä aluksilta merikrotin kalastus ICES-alueiden VIII c, IX ja X sekä CECAF-alueen 34.1.1 (EY-alue) vesillä sekä edellä mainittujen alusten tämän asetuksen soveltamispäivän jälkeen pyytämän merikrottikannan hallussa pitäminen aluksessa sekä sen uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 7 päivästä kesäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä heinäkuuta 1995. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 363, 31.12.1994, s. 1 (3) EYVL N:o L 74, 1.4.1995, s. 1